b'\n_START_ARTICLE_\nElizabeth Erzs\xc3\xa9bet\n_START_SECTION_\nOtro\xc5\xa1tvo\n_START_PARAGRAPH_\nElizabeth Bathory se je rodila leta 1560 ali 1561 na dru\xc5\xbeinskem posestvu v Ny\xc3\xadrb\xc3\xa1torju na Mad\xc5\xbearskem in svoje otro\xc5\xa1tvo pre\xc5\xbeivela na gradu v Escedu. Njen o\xc4\x8de je bil George Bathory, ki je bil brat Andrewa Bonaventura Bathory, kateri je bil Transilvanski vojvoda. Njena mama je bila Anna Bathory (1539 - 1570), h\xc4\x8derka vojvode Stephena VII Bathory. Kot dekle se je Elizabeth u\xc4\x8dila latin\xc5\xa1\xc4\x8dine, nem\xc5\xa1\xc4\x8dine in gr\xc5\xa1\xc4\x8dine.\n_START_SECTION_\n\xc5\xbdivljenje po poroki\n_START_PARAGRAPH_\nElizabeth se je pri 10 letih zaro\xc4\x8dila s Ferencom N\xc3\xa1dasdy, sinom barona Tam\xc3\xa1sa N\xc3\xa1dasdy in Orsolyje Kanizsay. Poroka je bila sklenjena zaradi politi\xc4\x8dnih interesov obeh dru\xc5\xbein. Pri njenih 14/15 letih sta se poro\xc4\x8dila 8. maja 1575 v kraju Varann\xc3\xb3. Povabljenih je bilo pribli\xc5\xbeno 4500 gostov. Po poroki se je preselila k N\xc3\xa1dasdyju na grad, vendar je kmalu Elizabeth ostala sama, njen mo\xc5\xbe pa je \xc5\xa1tudiral na Dunaju. Poro\xc4\x8dno darilo je bil grad Csejte. Grad je bil kupljen s strani Ferencove mame, ta ga je podaril svoji \xc5\xbeeni._NEWLINE_Leta 1578 je N\xc3\xa1dasdy postal glavni poveljnik mad\xc5\xbearske vojske, ki je bila vojno proti Turkom. Ko je bil mo\xc5\xbe na boji\xc5\xa1\xc4\x8du, je ona vodila poslovne zadeve in posestvo. Ta vloga je vklju\xc4\x8devala odgovornost zagotavljanja zdravstvene oskrbe._NEWLINE_Dve leti po poroki je Elizabeth pri trinajstih letih zanosila z enim izmed uslu\xc5\xbebencev na gradu. Ferenc je za to izvedel, uslu\xc5\xbebenca je dal kastrirati in ga kljub svojim rosnim osemnajstim letom zelo okrutno kaznoval in ga vrgel psom. Elizabeth je prikrito rodila na drugem gradu, Ferenc je poskrbel, da je dojen\xc4\x8dek ostal skrivnost._NEWLINE_Elizabeth je \xc5\xa1e enkrat postala mama deset let po rojstvu Anastasije. Njen naslednji otrok, Anna N\xc3\xa1dasdy, se je rodila leta 1585 in je kasneje postala \xc5\xbeena Mikl\xc3\xb3sa Zr\xc3\xadnyi VI. Njeni drugi otroci so bili Orsolya (Orsika), ki je kasneje postala \xc5\xbeena Istv\xc3\xa1na II Beny\xc3\xb3, Katalin (Kata ali Katherina), Andr\xc3\xa1s), in P\xc3\xa1l (Paul)._NEWLINE_Elizabethin mo\xc5\xbe Ferenc je umrl 4. januarja 1604 pri 48. letih zaradi neznanega razloga smrti. Te\xc5\xbeave z bole\xc4\x8dinami v nogah so se za\xc4\x8dele leta 1601, nikoli si ni popolnoma opomogel in leta 1603 je postal trajno invaliden. Par je bil poro\xc4\x8den 29 let.'